Suneserien

Suneserien er en serie illustrerte barne- og ungdomsbøker av det svenske forfatterteamet Anders Jacobsson og Sören Olsson. Den første boken ble utgitt i 1984. Hovedpersonen i serien er Karl Sune Rudolf Andersson. Handlingen utspiller seg i Glimmerdagg, en fiktiv by i Sverige. Sune går på skole i Söderskolan, som omfatter klassetrinnene 1-6. Sune-bøkene fortelles i tredje person-perspektiv, uten «jeg-forteller», i presens (nutid), mens Bert-serien fortelles i dagboksform.


== Sune ==
Sune Andersson er en gutt i grunnskolealder, som bor i en to etasjers villa med sin familie. Familien består opprinnelig av – foruten Sune selv – far Rudolf, mor Karin, storesøster Anna og lillebror Håkan "Bråkan". I bind tre, Självklart, Sune, er lillesøster Isabelle født. Rudolf arbeider på kontor, og Karin
på bibliotek.
Sune liker jenter, og kaller seg «jentesjarmør». Hans kjæreste og barndomsvenn heter Sophie Blixt, men Sune viser  også interesse for flere andre jenter, med mindre de er ekle.


== Seriens tilblivelse ==
Det hele startet i 1983 da Anders Jacobson jobbet på en grunnskole i Karlskoga. Lite hadde forandret seg siden han begynte i 1. klasse. En dag hørte Anders at den lokale radio ønsket programmer som handlet om hva personen som skrev ønsket, bare den hadde en lokal tilknytning. Anders skrev en episode om Sune, spilte den inn i sitt eget studio og sendte den til SR Örebro. Episoden ble populær, og stasjonen ønsket å gjøre en hel serie om Sune i Örebros lokalradio. Anders skrev flere episoder, og snart ringte hørte sinte lyttere fra andre deler av Örebro län og undret på hvorfor de ikke fikk høre fortsettelsen på Sagan om Sune. Sune kan snart bli hørt over hele lenet. Masse folk lyttet til Sune, både på jobb og hjemme. Sune var en 7 år gammel gutt i 1. klassetrinnet. Hans venn ble kalt Joakim Fröberg. Sune var ingen «tøffing» som likte å slåss eller spille fotball. I stedet ble han mer interessert i jenter.
Den lokale utgiver «Hegas» kontaktet Anders Jacobsson siden de ville gi ut boka. Sören Olsson tegnet Sune på bildene i boken Sagan om Sune, som kom ut i tide til jul 1984. Den andre boken, Sune börjar tvåan fra 1985, begynte Sören Olsson også skrive. Den tredje boken, Självklart Sune, kom i 1986, og der er begge oppført som forfattere. Boken Sune och Svarta Mannen, fra 1989 var opprinnelig ment å avslutte Suneserien i favør av den da år gamle Bert-serien. Men i stedet gikk seriene parallelt.
To svenske TV-julekalendere er basert på Sune-bøkene: Sunes jul fra 1991 samt Håkan Bråkan fra 2003. 1998 var Familjen Anderssons sjuka jul Sveriges radios julekalender. En film ble produsert i 1993, basert på boken Sunes sommar, og filmen Håkan Bråkan & Josef kom i 2004.


== TV-serie ==
Noen år etter at bokserien ble til, ble det laget en animert TV-serie der Sune er ni år gammel. Sophie er mer gutteaktig enn i bøkene, og Sune synes ikke å være forelsket i henne. Sune har en venn som heter Herman, en intelligent og roligere gutt.


== Bøker ==


== Persongalleri ==
Familien Andersson

Sune
Moren Karin
Faren Rudolf
Storesøster Anna (fire år eldre enn Sune)
Lillebror Håkan "Bråkan" (to år yngre enn Sune)
Lillesøster Isabelle (født i bind 3 Självklart, Sune), ni år yngre enn SuneFamilien Blixt

Sunes kjæreste Sophie Blixt
Sophies mor, Yvonne
Sophies far, Ragnar
Håkans venn Pär "Päron"Sunes klassekamerater

Sune beste venn Joakim Fröberg
Maria PerezAndre bifigurer

Sunes lærer Ulla-Lena Frid


== Se også ==
Bert-serien av de samme forfatterne


== Eksterne lenker ==
Artikkelen har ingen egenskaper for offisielle lenker i Wikidata